b'\n_START_ARTICLE_\nSant Roc de Masmolets\n_START_SECTION_\nDescripci\xc3\xb3\n_START_PARAGRAPH_\nEdifici a\xc3\xafllat situat damunt d\'un tossal. \xc3\x89s de l\xc3\xadnia molt simple, amb coberta a dues vessants i campanar als peus, a la dreta. A la fa\xc3\xa7ana s\'obre una porta d\'arc de mig punt, sobre impostes sobresortints, a la qual s\'accedeix per 4 graons. Centrada, a la part superior, hi ha una petita obertura circular. El campanar \xc3\xa9s de base quadrada, amb dos cossos vuitavats superposats i acabament en terradet i barana amb balustres. Annex a l\'edifici de l\'esgl\xc3\xa9sia hi ha un petit cementiri envoltat per la muralla de l\'antic castell. En l\'actualitat l\'obra \xc3\xa9s de pedra, ma\xc3\xb3 i est\xc3\xa0 arrebossada.\n_START_SECTION_\nHist\xc3\xb2ria\n_START_PARAGRAPH_\nL\'esgl\xc3\xa9sia es va construir al costat del castell, la propietat del qual i de les terres que l\'envoltaven havia passat a mans dels Jurats de Valls, aproximadament l\'any 1450. Cap a finals del segle XVI, el Consell Vallenc va decidir la construcci\xc3\xb3 de l\'esgl\xc3\xa9sia de Sant Roc. Hi ha un document de 1613 que parla del "LLoc de Mas de Molets...\xc3\xa1 obs de prosseguir la construcci\xc3\xb3 de l\'esgl\xc3\xa9sia del dit lloc.". A la fa\xc3\xa7ana es troba una inscripci\xc3\xb3 amb la data de 1808, en la dovella central de l\'arc de la porta.'